Source: https://tax-fin-lex.si/Zbirke/SodnaPraksaList?nodeId=596d14a6-450b-4e53-b41d-f7acab8c0e5a&pageNumber=2
Timestamp: 2020-08-07 17:32:59+00:00
Document Index: 283116

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ']

VSL sklep Cpg 1568/96
VSL00677
ZTVP člen 37, 39, 39/1, 39/2, 191, 191/1, 191/2, 37, 39, 39/1, 39/2, 191, 191/1, 191/2. ZSReg člen 37, 37/1, 37, 37/1.
postopek s pritožbo - nadomestni sklep
Registrsko sodišče lahko samo odloči o pritožbi, če ugotovi, da je pritožba utemeljena. V takšnem primeru lahko o predlogu za vpis odloči drugače, kot je odločilo s sklepom, ki se izpodbija s pritožbo. Tako lahko z novim sklepom nadomesti izpodbijani sklep. Vendar to velja le za pritožbo predlagatelja, ne pa tretjega.
VSM sklep Cpg 151/96
VSM00391
ZIP člen 30, 31, 50, 50/1-2, 54, 55, 30, 31, 50, 50/1-2, 54, 55.
izvršba - prekinitev izvršbe - tožba na nedopustnost izvršbe - ustreznost verodostojne listine - prepozen ugovor
Vprašanje ustreznosti verodostojne listine se obravnava samo po pravočasnem ugovoru, vloženem iz razloga iz 2. točke 50. člena Zakona o izvršilnem postopku (ZIP). Dolžnik lahko vloži ugovor tudi po preteku osem dnevnega roka (55. člen ZIP), vendar le, če ugovor temelji na dejstvu, ki se nanaša na samo terjatev, dejstvo pa je nastopilo po sklepu o izvršbi (8., 9. in 11. točka 50. člena ZIP). Če prepozni ugovor temelji na 2. točki 50. člena ZIP, ga sodišče prve stopnje ne upošteva. Tožbo na nedopustnost izvršbe lahko dolžnik vloži samo, če ga sodišče napoti na pravdo, kadar je odločitev o pravočasnem ugovoru odvisna od kakšnega dejstva, ki se nanaša na samo terjatev, to dejstvo pa je med strankama sporno (54. člen ZIP).
VSM sodba Cpg 105/96
VSM00393
ZPDOP člen 2.
lastninjenje - prenos družbena kapitala na Sklad za razvoj RS - prevzem obveznosti podjetij - sklenitev pogodbe
V 2. členu Zakona o prevzemu določenih obveznosti podjetij, ki so družbeni kapital prenesla na Sklad Republike Slovenije za razvoj (Ur.l. RS št. 7/93) je določeno, da se prevzem obveznosti opravi s pogodbo, ki jo s posameznimi podjetji sklene Sklad RS za razvoj v imenu in na račun Republike Slovenije, kar pomeni, da obveznosti niso prenešene s sprejetjem zakona, temveč je v ta namen treba najprej skleniti pogodbe.
VSM sklep Cp 194/97
VSM10063
ZPP (1977) člen 19, 19. ZIKS člen 145, 145.
vrnitev neupravičeno zaplenjenega premoženja - odločanje po pravilih nepravdnega postopka
Iz trditvenega gradiva pravdnih strank izhaja, da gre za zahtevek na vrnitev neupravičeno zaplenjenega premoženja tožniku in to ne v naravi, ampak v obliki denarne odškodnine, kar ima pravno podlago v določilu člena 145 Zakona o izvrševanju kazenskih sankcij - ZIKS. Glede na to je sodišče prve stopnje pravilno imelo v vidu že sprejeto načelno pravno mnenje Vrhovnega sodišča Republike Slovenije, objavljeno v poročilu o sodni praksi Vrhovnega sodišča Republike Slovenije št. II/92, po katerem sodišče odloča o vrnitvi zaplenjenega premoženja na navedeni normativni podlagi v nepravdnem postopku.
VSM sklep Cpg 180/95
VSM00415
ZPP (1977) člen 496, 496.
umik zahtevka za glavnico - odločitev brez naroka - pobot
Če tožnik zaradi pobota umakne zahtevek za glavnico, vztraja pa pri obrestih in stroških, sodišče prve stopnje nima podlage za uporabo 496. člena ZPP in odločanje o zahtevku brez naroka.
VSM sklep Cpg 162/95
VSM00418
ZPP (1977) člen 193, 193. ZIP člen 37, 37.
preklic umika izvršilnega predloga - umik umika
Umika izvršilnega predloga ni mogoče preklicati, čeprav je umik podan v zmoti glede določene dejanske okoliščine (n.pr. v zmotnem prepričanju, da je terjatev plačana).
VSM sklep Cpg 182/95
VSM00417
ZST člen 11, 17, 11, 17.
taksna oprostitev - državni organ - taksni zavezanec
Če je upnik kot državni organ, po določilu 11. člena Zakona o sodnih taksah - ZST, oproščen plačila sodne takse, mora, po določilu 17. člena ZST, v primeru, če taks oproščena stranka v sodnem postopku uspe, dolžno takso plačati nasprotna stranka, za katero ne velja taksna oprostitev.
VSM sklep Cpg 192/95
VSM00419
ZPP (1977) člen 134, 134/1, 142, 142/3, 134, 134/1, 142, 142/3. ZIP člen 32, 35, 68, 79, 85, 86, 32, 35, 68, 79, 85, 86.
neuspešna poprava izvršilnega predloga
Izvršilno sodišče mora odpraviti napake v izvršilnem predlogu s smiselno uporabo določil pravdnega postopka in je posledica neuspešne poprave zavrženje ali presumirani umik izvšilnega predloga, ne pa ustavitev izvršilnega postopka.
VDS0014003
ZRSin člen 6, 6-5, 8, 9, 9/1, 9/2, 10, 10/2, 10/3. URS člen 76.
kolektivni delovni spor - sindikat - reprezentativnost sindikata
Zmotno je pritožbeno stališče, da se za sindikate po 1. odstavku 9. člena ZRSin šteje, da imajo reprezentativnost, brez upoštevanja z zakonom določenega minimalnega števila članov. ZRSin v 6. členu določa pogoje in merila za določitev reprezentativnosti sindikatov. Med pogoji, ki jih mora izpolnjevati reprezentativen sindikat, je tudi določeno število članov, ki jih določa zakon. V 8. členu ZRSin je določeno, da se ob pogojih iz 6. člena kot reprezentativne določijo zveze ali konfederacije sindikatov za območje države, v katere se povezujejo sindikati iz različnih panog, dejavnosti ali poklicev in v katere je včlanjenih najmanj 10 % delavcev iz posamezne panoge, dejavnosti ali poklica. Za pridobitev reprezentativnosti sindikatov, včlanjenih v konfederacijo, se torej ob pogojih navedenega člena zahteva tudi minimalno število, to je najmanj 10 % včlanjenih delavcev. Poleg tega je v 1. odstavku 9. člena ZRSin določeno, da so na posameznih področjih in ravneh delovanja sindikatov (v panogi, dejavnosti, poklicu, občini ali širši lokalni skupnosti) reprezentativni tisti sindikati, ki so združeni v zvezo ali konfederacijo sindikatov, ki je reprezentativna za območje države. To pomeni, da morajo tudi ti sindikati imeti včlanjenih najmanj 10 % delavcev (kar je pogoj za pridobitev reprezentativnosti po 8. členu ZRSin).
VSM sklep Cp 183/97
VSM10064
ZZK člen 18, 86, 95, 95/2, 18, 86, 95, 95/2.
Kljub temu,da je v odloku naveden kot lastnik zemljišča J.Z., in zemljiškoknjižni podatki kažejo, da je bila sedanja pritožnica že vknjižena kot lastnica te nepremičnine v času izdaje odloka, pritožbeno sodišče, glede na vse okoliščine primera meni, da to neskladje ne more biti ovira za predlagani vpis zaznambe v navedeni smeri. Zaznamba predstavlja vpis pravnih dejstev, za katera zakon določa, da se vpisujejo v zemljiški knjigi.
VSM sklep Cp 109/97
VSM10057
ZNP člen 70, 74, 75, 75/1, 75/2, 70, 74, 75, 75/1, 75/2.
v postopku o pridržanju oseb v psihiatričnih zdravstvenih organizacijah mora sodišče zaslišat pridržano osebo,zdravnika specialista - psihiatra iz druge zdravstvene organizacije ter druge osebe,ki bi mogle dati podatke o njenem duševnem stanju
VSL sodba I Cp 1286/96
VSL41248
ZD člen 106, 115, 115/1, 115/2, 115/3, 117, 117/1, 120, 120/2, 106, 115, 115/1, 115/2, 115/3, 117, 117/1, 120, 120/2.
izročilna pogodba - pogodba o dosmrtnem preživljanju - prehod premoženja
Pri izročilni pogodbi premoženje preide takoj na drugo pogodbeno stranko, pri pogodbi o dosmrtnem preživljanju pa je izročitev odložena do preživljalčeve smrti.
VSM sklep Cpg 178/95
VSM00413
ZPPSL člen 59, 59/3, 64, 64/1, 59, 59/3, 64, 64/1.
prisilna poravnava - izvršilni naslov - neprijavljena terjatev
Če je upnik pridobil izvršilni naslov pred sklenitvijo prisilne poravnave in terjatve ni priglasil v navedenem postopku, izvršilni naslov ne izgubi veljave po I. odst. 64. člena ZPPSL.
VSM sodba in sklep Cp 1311/96
VSM10074
služnostna pravica rabe stanovanja
Služnostna pravica rabe stanovanja ki ima podlago v pravnih pravilih Občega državljanskega zakonika - ODZ (pravno pravilo 521 in 522) je osebne narave in daje njenemu nosilcu pravico uporabe tako za svoje potrebe kot tudi za potrebe svojih družinskih članov. K temu je pristaviti, da tako upravičenje preneha s smrtjo upravičenca in iz izvedenih dokazov ne izhaja, da bi tožnica kakorkoli odstopila od dogovora s toženko, da slednja "ostane na kmetiji", pri čemer bi tudi taka odstopna izjava, če bi obstajala, morala temeljiti na tehtnih razlogih.
VSL sodba II Cp 157/97
VSL41252
SZ člen 141, 159, 159/2, 141, 159, 159/2. ZSR člen 58, 58/1, 58, 58/1.
neuporaba stanovanja - uveljavitev stanovanjskega zakona
ZSR se uporablja tudi po uveljavitvi SZ in sicer za prehodno urejanje razmerij med lastnikom in imetnikom stanovanjske pravice glede pravic in obveznosti, ki izvirajo iz uporabe stanovanja. Če je prišlo o uveljavitvi SZ do prenehanja uporabe stanovanja, je stanovanjsko razmerje prenehalo.
VSL sklep I Cp 123/97
VSL41255
skupno premoženje zakoncev - delitev - posojilo
Za ugotavljanje deležev na skupnem premoženju je pomemben čas, v katerem se je to premoženje pridobivalo. Zato dogajanje po prenehanju zakonske zveze, torej tudi odplačevanje kreditov, ne vpliva več na višino deležev na skupnem premoženju. Premoženje je bilo takrat že pridobljeno, dolgove pa morata stranki poravnati v sorazmerju s svojima deležema.
VSM sklep Cp 160/97
VSM10058
ZPP (1977) člen 142, 142/3, 142/4, 142/5, 244, 142, 142/3, 142/4, 142/5, 244.
zavarovanje - izvršba na nepremičnine - dokaz o dolžnikovi lastnini
Sodišče prve stopnje ne sme kar zagroziti z "ustavitvijo izvršbe", v kolikor upnik v danem roku ne predloži dokazila o vknjiženem lastništvu dolžnice pri nepremičninah, na katere naj bi se postopek zavarovanja nanašal. Glede na posebna določila člena 142 ZIP kaže uporabiti člen 109 ZPP v zvezi s členom 14 ZIP le, v kolikor na noben od v členu 142 ZIP predvidenih načinov vpisa v zemljiško knjigo ne bi bilo mogoče doseči.
VSL sklep I Cp 56/97
VSL41253
ZPP (1977) člen 186, 186/1, 354, 354/2-13, 186, 186/1, 354, 354/2-13. ZIP člen 20, 20/1, 267, 20, 20/1, 267.
začasna odredba - določnost tožbenega zahtevka
Začasna odredba je nedoločna (in s tem nerazumljiva), če se nanaša na prepoved izkoriščanja avtorskega dela, ki to avtorsko delo označuje le kot oblikovanje pohištva oz. kot upnikove projekte in načrte pohištva, ne pove pa, kateri konkretni načrti in projekti so to.